Sekvojiniai

**Sekvojiniai** (*Sequoioideae*) – pušūnų (*Pinophyta*) skyriaus, kiparisinių (*Cupressaceae*) šeimos medžių pošeimis.

## Paplitimas
Šiais laikais sekvojinių medžių vosos rūšys paplitusios labai mažuose arealuose. 

Buvo manyta, kad tikrosios metasekvojos išnykusios ir buvo žinomos tik iš fosilijų. Atrastos buvo 1943 m. kinų miškininko *Zhan Wang'o* kalnuoto regiono nuokalnėse Hubėjaus provincijoje, tačiau dar iki 1946 m. nebuvo identifikuotos kaip metasekvojų genties rūšis. Nors po jų atradimo iki mūsų laikų praėjo beveik aštuoni dešimtmečiai, tikrosios metasekvojos ir dabar labai retos ir savaime auga ribotam Azijos regione - Kinijos centro pietuose arba Hunano, Sičuano ir Hubėjaus provincijose.

Visžalės sekvojos ir didieji mamutmedžiai auga Šiaurės Amerikos žemyno mažam vakarų pakraštyje. Visžalės sekvojos savaime paplitusios Kalifornijos šiaurės vakaruose palei Didžiojo vandenyno pakrantę nuo valstijos vidurio vakarų iki Oregono valstijos pietvakarinio pakraščio. Didieji mamutmedžiai savaime auga Kalifornijos centro pietryčiuose - Siera Nevados kalnuose. 

## Išlikusios sekvojinių gentys ir rūšys
Sekvojinių pošeimyje 3 gentys, kuriose kiekvienoje iki šių laikų išliko po vieną medžių rūšį:
* **Gentis: ''[[Metasequoia]]*** <small>Miki 1941</small> - *'Metasekvojos**
** ''[[Metasequoia glyptostroboides]]'' <small>Hu and W.C.Cheng, 1948</small> - [[Tikroji metasekvoja]]
* **Gentis: *[[Sequoia]]*** <small>Endl. 1847</small> - **Sekvojos**
** ''[[Sequoia sempervirens]]'' <small>(D.Don) Endl., 1847</small> - [[Visžalė sekvoja]]
* **Gentis: *[[Sequoiadendron]]*** <small>J. Buchholz 1939</small> - **Mamutmedžiai**
** ''[[Sequoiadendron giganteum]]'' <small>(Lindl.) J.Buchholz, 1939</small> - [[Didysis mamutmedis]]

=== Kladograma ===
Po atliktų daugybės morfologinių ir molekulinių tyrinėjimų, yra daroma tvirta išvada kad sekvojiniai yra [[Monofilija|monofilinis]] pošeimis.

Pagal 2021 m. molekulinius įrodymus buvo nustatyti dabartinių sekvojinių (''Sequoioideae'') rūšių tarpusavio ryšiai, ir buvo nustatyta, kad sekvojiniams yra giminingiausios ''[[Athrotaxidoideae]]'' pošeimio rūšys, natūraliai paplitusios [[Tasmanija|Tasmanijos]] saloje. Manoma, kad sekvojiniai (''Sequoioideae'') ir ''Athrotaxidoideae'' viena nuo kitos atsiskyrė [[Jura|juros]] periode.


Bet 2006 m. pagrįstais nemolekuliniais įrodymais, buvo siūlyta [[Taksodiniai|taksodinius]] (''Taxodioideae'') laikyti kaip artimiausią sekvojiniams medžių pošeimį.

== Apibudinimas ==
Šiam medžių pošeimiui priklauso aukščiausi, masyviausi, labai storais kamienais ir vieni tarp ilgiausiai gyvuojančių medžių rūšių, tik šitais duomenimis negali pasižymėti tikrosios metasekvojos. Didžiųjų mamutmedžių ''[[Generolo Šermano medis]]'' laikomas masyviausiu medžiu [[Žemė|planetoje]] kurio tūris 1489 m³, kai visžalės sekvojos individas žinomas ''[[Hyperion (medis)|Hyperion]]'' vardu yra aukščiausias - 115,92 m aukščio medis. Labai masyviais kamienais pasižymi didieji mamutmedžiai, ir vieno iš jų ''[[Generolo Granto medis|Generolo Granto medžio]]'' kamieno skersmuo - 8,8 m, tuo tarpu storiausią [[Visžalė sekvoja|sekvojos]] kamieną turi ''[[Lost Monarch medis|„Lost Monarch“ medis]]'', kurio skersmuo 7,92 m. Mamutmedžiai turi storiausią [[Žievė|žievę]], kuri gali būti iki 91 cm storio. Taip pat mamutmedžiai vieni ilgiausiai vegetuojančių medžių rūšių, tarp kurių ''„Muir Snag“'' medžiui kaip manoma yra virš 3 500 metų.

Tikrososios metasekvojos yra [[Lapus metantys augalai|lapus metantys medžiai]], o visžalės sekvojos ir didieji mamutmedžiai yra amžinai žaliuojantys medžiai.

== Grėsmė ir apsauga ==
Visi sekvojiniai [[Medis|medžiai]] negausūs ir laikomi nykstančiais. Didysis mamutmedis ir Visžalė sekvoja yra labai pažeidžiami medžiai, prie to prisideda ir jų paplitimas mažame regione. [[Tikroji metasekvoja]] laikoma grėsmingai nykstančia rūšimi. JAV, dėl Mamutmedžių ir Sekvojų apsaugos, jų augimo sengirėse buvo įkurti nacionaliniai parkai. Visos šio pošeimio medžių rūšys įrašytos į [[Tarptautinė raudonoji knyga|tarptautinės raudonosios knygos]] sąrašus. 

== Panaudojimas ==
Dvi augančios Kalifornijoje rūšys nuo [[XIX amžius|XIX a.]] amžiaus pradžios, o Kinijoje nuo [[1948]] buvo imtos plačiai naudoti sodininkystėje net toli už natūralaus paplitimo arealo ribų. Jos imtos sodinti [[Botanikos sodas|botanikos soduose]], [[Miestas|miestų]] [[Parkas|parkuose]], privačiose valdose pavienių [[Žmogus|žmonių]], ten kur tinkamas jų augimui [[klimatas]]. Jų sodinimas ir auginimas plačiai išplito ir už natūralaus arealo ribų ir gausiai aptinkamos kitose Kalifornijos vietovėse, netoli palei [[Didysis vandenynas|Didžiojo vandenyno]] pakrantę šiaurės vakarų [[JAV]] dalyje, JAV rytų pakrantėje, [[Kinija|Kinijoje]], [[JK]], [[Vokietija|Vokietijoje]]. [[JAV]], ypač  esančiuose [[Nacionalinis parkas|nacionaliniuose parkuose]] kur auga visžalės sekvojos ir didieji mamutmedžiai, yra gausiai turistų lankomos vietos. Sekvojiniai medžiai panaudojami ir kaip papildomų žinių įvairiose mokymo programose priemonė, pažinčiai su [[Pleistocenas|pleistoceno]] epochos gamtovaizdžio [[flora]].

== [[Paleobotanika]] ==
Sekvojiniai medžiai labai seni, pirmieji šio pošeimio ''[[Sequoia jeholensis]]'' rūšies medžiai buvo atrasti [[Jura|juros]] periodo sluoksniuose [[Mandžiūrija|Mandžiūrijoje]]. [[Fosilija|Fosilijos]] įrodo, kad metasekvojos ypač plačiai buvo išplitusios [[Mezozojus|mezozojaus]] geologinėje eroje per [[Kreida (periodas)|kreidos]] periodą. Sekvojinių medžių fosilijos randamos [[Poliaratis|Poliaratyje]], [[Europa|Europoje]], [[Šiaurės Amerika|Šiaurės Amerikoje]] ir per visą [[Azija|Aziją]] bei [[Japonija|Japoniją]]. Prasidėjus [[Žemė]]je atvėsimams per [[Eocenas|eoceno]] ir [[Oligocenas|oligoceno]] epochų pabaigose, dėl [[Ledynmetis|ledynmečio]] [[šiaurė|šiauriniam]] Žemės pusrutulyje dramatiškai susitraukė sekvojinių arealas iki labai siaurų regionų.

=== Išlikusios gentys, bet fosilinės sekvojinių rūšys ===
Sąraše surašytos gyvuojančios gentys, ir fosilinės rūšys:
Dėl [[Klimatas|klimatinių]] pasikeitimų ir Žemės istorijoje nutikusių kitų gamtinių kataklizmų, išnyko šios sekvojinių pošeimio genčių rūšys:
* **Gentis: *[[Metasequoia]]*** <small>Miki 1941</small> - **Metasekvojos**; gentis evoliucionavo vėlyvojo [[Kreida (periodas)|kreidos]] periodo senomanijos laikotarpiu prieš 100 milijoną metų.
** [[Išnykimas|†]] ''[[Metasequoia disticha]]''
** † ''[[Metasequoia foxii]]''
** † ''[[Metasequoia milleri]]''
** † ''[[Metasequoia occidentalis]]''
* **Gentis: *[[Sequoia]]*** <small>Endl. 1847</small> - **Sekvojos**; [[Fosilija|fosilijos]] randamos [[Šiaurės Amerika|Šiaurės Amerikoje]], įskaitant [[Grenlandija|Grenlandiją]] bei [[Eurazija|Euraziją]]. Seniausios genties fosilijos surastos Kinijos [[Liaoningas|Liaoningo]] provincijoje datuojamos 174,1-145 milijonais p. m. erą metais, iš viduriniojo [[Jura|juros]] periodo, priklausančios ''Sequoia jeholensis'' rūšiai. 
** † ''[[Sequoia affinis]]''
** † ''[[Sequoia chinensis]]''; fosilijos iš Kinijos.
** † ''[[Sequoia jeholensis]]'' <small>Endo, 1951</small>; seniausios sekvojų gentyje fosilijos datuojamos viduriniuoju juros periodu 174,1-145 milijonais metų p.m. erą, buvusioje [[Mandžiūrija|Madžiūrijoje]], dabar Kinijos [[Liaoningas|Liaoningo]] provincijoje. 
** † ''[[Sequoia langsdorfii]]''
** † ''[[Sequoia dakotensis]]''; fosilijos iš [[Pietų Dakota|Pietų Dakotos]] (JAV)
** † ''[[Sequoia magnifica]]''
* **Gentis: *[[Sequoiadendron]]*** <small>J. Buchholz 1939</small> - **Mamutmedžiai**; fosilijos Šiaurės Amerikos ir Azijos dalyse iš vėlyvojo kreidos periodo prieš 83,5-66,0 milijonus metų.
** † ''[[Sequoiadendron chaneyi]]''

=== Fosilinės gentys ir rūšys ===
Sąraše surašytos fosilinės rūšys ir gentys:
* [[Išnykimas|†]] **Gentis: *[[Krassilovidendron]]*** <small>Sokolova, Gordenko et Zavialova</small> - **Krasilovdendronai**
** † ''[[Krassilovidendron fecundum]]'' <small>Sokolova, Gordenko et Zavialova</small>; datuojama nuo ankstyvojo [[Kreida (periodas)|kreidos]] periodo ir senomanijos laikotarpis. Fosilijos iš pietvakarių [[Sibiras|Sibire]] esančios [[Kemerovo sritis|Kemerovo srities]].
* † **Gentis: *[[Protosequoia]]***; datuojama [[Oligocenas|oligoceno]] ir [[Miocenas|mioceno]] epochose. Rastos fosilijos iš [[Honšiu]] salos ([[Japonija]]).
* † **Gentis: *[[Drumhellera]]***; datuojama vėlyvosios [[Kreida (periodas)|kreidos]] periode (kampanijos - mastrichto laikotarpiais). Fosilijos iš [[Alberta|Albertos]] provincijos ([[Kanada]]).
* † **Gentis: *[[Quasisequoia]]***; datuojama vėlyvuoju kreidos periodu ir vėlyvuoju miocenu. Fosilijos iš [[Europa|Europos]].
** † ''[[Quasisequoia couttsiae]]''; datuojama [[Paleogenas|paleogeno]] periodu. Žinoma iš [[Baltijos gintaras|Baltijos gintaro]] radinių.
* † **Gentis: *[[Austrosequoia]]***; datuojama vėlyvuoju kreidos periodu, fosilijos iš [[Kvynslandas|Kvynslando]] ([[Australija]]).
* † **Gentis: *[[Yezosequoia]]***; datuojama vėlyvuoju kreidos periodu (turonijos - santonijos laikotarpiai), fosilijos iš [[Hokaidas|Hokaido]] salos (Japonija).
* † **Gentis: *[[Stockeystrobus]]***; datuojama vėlyvuoju kreidos periodu (konjakijos - santonijos laikotarpiai), fosilijos iš Hokaido salos (Japonija).
* † **Gentis: *[[Nephrostrobus]]***; datuojama vėlyvuoju kreidos periodu, fosilijos iš [[Naujasis Džersis|Naujojo Džersio]] ([[JAV]] šiaurės rytai)
* † **Gentis: *[[Rhombostrobus]]***; datuojama vėlyvuoju kreidos periodu, fosilijos iš Naujojo Džersio (JAV šiaurės rytai)
* † **Gentis: *[[Yubaristrobus]]***; datuojama vėlyvuoju kreidos periodu (konjakijos - santonijos laikotarpiai), fosilijos iš Hokaido salos (Japonija).
* † **Gentis: *[[Haborosequoia]]***; datuojama vėlyvuoju kreidos periodu (santonijos laikotarpis), fosilijos iš Hokaido salos (Japonija)
* † **Gentis: *[[Parasequoia]]*'''; datuojama ankstyvuoju kreidos periodu (aptijos laikotarpis), fosilijos iš Primorės krašto (Rusijos Tolimieji Rytai)

## Taip pat skaitykite
* Pasaulio išskirtiniai medžiai

## Šaltiniai

## Nuorodos
* monumentaltrees.com / History of the giant sequoia; Paleobotanic evolution